પહેલી ફેબ્રુઆરી ૨૦૧૬થી બ્રિક્સના ચેરમેનશીપની જવાબદારી ભારત સંભાળનાર છે. આવી સ્થિતિમાં મોદી આતંકવાદને રોકવાની બાબતને સર્વોચ્ચ પ્રાથમિકતા આપી શકે છે. ગઇકાલે પેરિસમાં આઈએસ દ્વારા ભીષણ હુમલાને અંજામ અપાયો હતો.અત્રે ઉલ્લેખનીય છે કે, ગઇકાલે ફ્રાન્સના પાટનગર પેરિસમાં અનેક જગ્યાએ અંધાધુંધ ગોળીબાર અને આત્મઘાતી હુમલાથી સમગ્ર દેશ હચમચી ઉઠ્યુ હતું. બ્લાસ્ટ એ ગોળીબારની ઘટનાઓમાં ઓછામાં ઓછા ૧૬૦ લોકોના મોત થયા હતા અને ૩૦૦થી વધુ લોકો ઘાયલ થયા હતા.